SL Uradni list Evropske unije L 315/19

IZVEDBENI SKLEP KOMISIJE

z dne 30. oktobra 2014

o potrditvi ali spremembi povprečnih specifičnih emisij CO2 in ciljev v zvezi s specifičnimi emisijami za proizvajalce novih lahkih gospodarskih vozil za koledarsko leto 2013 v skladu z Uredbo (EU) št. 510/2011 Evropskega parlamenta in Sveta

(notificirano pod dokumentarno številko C(2014) 7863)

(Besedilo v angleškem, francoskem, italijanskem, nemškem, nizozemskem, poljskem, portugalskem in švedskem jeziku je edino verodostojno)

(2014/769/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 510/2011 Evropskega parlamenta in Sveta z dne 11. maja 2011 o določitvi standardov emisijskih vrednosti za nova lahka gospodarska vozila kot del celostnega pristopa Unije za zmanjšanje emisij CO2 iz lahkih tovornih vozil (1) ter zlasti člena 8(6) in člena 10(1) Uredbe,

ob upoštevanju naslednjega:

(1) V skladu s členom 8(6) Uredbe (EU) št. 510/2011 mora Komisija vsako leto potrditi ali spremeniti povprečne specifične emisije CO2 in cilj v zvezi s specifičnimi emisijami za vsakega proizvajalca lahkih gospodarskih vozil v Uniji. Na tej podlagi mora Komisija določiti, ali so proizvajalci in združenja proizvajalcev, oblikovana v skladu s členom 7(1) navedene uredbe, upoštevali cilje v zvezi s specifičnimi emisijami v skladu s členom 4 navedene uredbe.

(2) Za koledarski leti 2012 in 2013 cilji v zvezi s specifičnimi emisijami niso zavezujoči, zato bi morala Komisija izračunati okvirne cilje. Ker bodo lahko proizvajalci na podlagi okvirnih ciljev opredelili prizadevanje, ki je potrebno za uresničitev obveznega cilja za leto 2014, je primerno, da se v skladu z zahtevami iz tretjega odstavka člena 4 Uredbe (EU) št. 510/2011 določijo povprečne specifične emisije CO2 proizvajalcev za leti 2012 in 2013, pri čemer se upošteva 70 % novih lahkih gospodarskih vozil proizvajalca, registriranih v navedenem letu.

(3) Podrobni podatki, ki se uporabijo pri izračunu povprečnih specifičnih emisij CO2 in ciljev v zvezi s specifičnimi emisijami, so določeni v točki 1 dela A Priloge II k Uredbi (EU) št. 510/2011 ter temeljijo na registracijah novih lahkih gospodarskih vozil v državah članicah.

(4) Pri postopku večstopenjske homologacije lahkih gospodarskih vozil točka 7 dela B Priloge II k Uredbi (EU) št. 510/2011 določa, da je proizvajalec osnovnega vozila odgovoren za emisije CO2 dodelanega vozila. Do začetka uporabe postopka (1. januarja 2014) za določitev emisij CO2 za to kategorijo vozil, kakor je določeno v oddelku 5 Priloge XII k Uredbi Komisije (ES) št. 692/2008 (2), bi morala Komisija pri izračunu ciljev v zvezi s specifičnimi emisijami za proizvajalce osnovnih vozil uporabiti maso dodelanega vozila, pripravljenega za vožnjo, kakor je določena v členu 3(1)(g) Uredbe (EU) št. 510/2011, in uporabiti specifične emisije CO2 osnovnega vozila v skladu z drugim odstavkom člena 4 navedene Uredbe.

(5) V skladu s členom 8(2) Uredbe (EU) št. 510/2011 so bili podatki za leto 2013 iz vseh držav članic (razen za Hrvaško) predloženi Komisiji do 28. februarja 2014. Če je Komisija pri preverjanju podatkov ugotovila, da nekateri podatki manjkajo ali so očitno nepravilni, je o tem obvestila zadevne države članice in v dogovoru z njimi podatke ustrezno prilagodila ali dopolnila. Če dogovora z državo članico ni bilo mogoče doseči, se začasni podatki navedene države članice niso prilagodili.

(6) Treba je opozoriti, da več držav članic ni bilo zmožnih razlikovati med dokončanimi in dodelanimi lahkimi gospodarskimi vozili v okviru njihovih sedanjih sistemov spremljanja. Posledično bi se morali podatki za leto 2013 šteti za nepopolne glede na spremljanje vozil, homologiranih s postopkom večstopenjske homologacije. Za rešitev te težave je treba uskladiti sisteme spremljanja tako na ravni Unije kot na ravni držav članic, z učinkom od 1. januarja 2015.

(7) Komisija je 21. maja 2014 objavila začasne podatke o lahkih gospodarskih vozilih in 58 proizvajalcev obvestila o začasnih izračunih njihovih povprečnih specifičnih emisij CO2 v letu 2013 in njihovih ciljih v zvezi s specifičnimi emisijami v skladu s členom 8(4) Uredbe (EU) št. 510/2011. Proizvajalci so bili pozvani, naj preverijo podatke in v skladu členom 8(5) navedene uredbe v treh mesecih po prejemu obvestila obvestijo Komisijo o kakršnih koli napakah. 25 proizvajalcev je predložilo obvestila o napakah.

(8) Za 33 proizvajalcev, ki Komisije niso obvestili o napakah v podatkih, bi bilo treba začasne podatke ter začasne izračune povprečnih specifičnih emisij CO2 in ciljev v zvezi s specifičnimi emisijami potrditi brez prilagoditev.

(9) Komisija je preverila popravke, ki so jih sporočili proizvajalci, in ustrezne obrazložitve ter podatke po potrebi prilagodila.

(10) V primeru podatkov z manjkajočimi ali napačnimi identifikacijskimi parametri, kot so tip, varianta, koda različice ali homologacijska številka, bi bilo treba upoštevati tudi dejstvo, da proizvajalci teh podatkov ne morejo preveriti ali popraviti. Zato je primerno, da se v navedenih podatkih uporabi stopnja napake za emisije CO2 in vrednosti mase.

(11) Dovoljeno stopnjo napake bi bilo treba izračunati kot razliko med odstopanji od cilja v zvezi s specifičnimi emisijami, izraženimi kot odbitek ciljev specifičnih emisij od povprečnih emisij, izračunanih vključno z registracijami, ki jih proizvajalci ne morejo preveriti, in brez njih. Ne glede na to, ali je navedena razlika pozitivna ali negativna, bi morala dovoljena stopnja napake vedno izboljšati položaj proizvajalca glede na njegov cilj specifičnih emisij.

(12) V skladu s tem bi bilo treba potrditi ali spremeniti povprečne specifične emisije CO2 iz lahkih gospodarskih vozil, registriranih leta 2013, cilje v zvezi s specifičnimi emisijami in razliko med navedenima vrednostma –

SPREJELA NASLEDNJI SKLEP:

Člen 1

Vrednosti, povezane z emisijami proizvajalcev, kot so za vsakega proizvajalca lahkih gospodarskih vozil in za vsako združenje proizvajalcev lahkih gospodarskih vozil potrjene ali spremenjene za koledarsko leto 2013 v skladu s členom 8(6) Uredbe (EU) št. 510/2011, so določene v Prilogi k temu sklepu.

Vrednosti iz točk (a) do (e) člena 10(1) Uredbe (EU) št. 510/2011 za vsakega proizvajalca lahkih gospodarskih vozil in za vsako združenje proizvajalcev lahkih gospodarskih vozil za koledarsko leto 2013 so prav tako določene v Prilogi k temu sklepu, razen izjeme iz člena 2(4) navedene uredbe za zadevne proizvajalce.

Člen 2

Ta sklep je naslovljen na naslednje posamezne proizvajalce in združenja, ki se združijo v skladu s členom 7 Uredbe (EU) št. 510/2011:

1. Alke S.r.l. via Vigonovese 123 35127 Padova Italija

2. Audi AG Berliner Ring 2 38436 Wolfsburg Nemčija

3. Automobiles Citroen Route de Gizy 78943 Vélizy-Villacoublay Cedex Francija

4. Automobiles Peugeot Route de Gizy 78943 Vélizy-Villacoublay Cedex Francija

5. AVTOVAZ JSC Zastopnik v Uniji: LADA France S.A.S. 13 Route Nationale 10 78310 Coignieres Francija

6. Bayerische Motoren Werke AG Petuelring 130 80788 München Nemčija

7. BMW M GmbH Petuelring 130 80788 München Nemčija

8. Chrysler Group LLC Zastopnik v Uniji: Chrysler Management Austria Gmbh Bundesstraße 83 8071 Dörfla bei Graz Avstrija

9. Automobile Dacia S.A. Guyancourt 1 avenue du Golf 78288 Guyancourt Cedex Francija

10. Daimler AG Mercedesstr 137/1 Zimmer 229 HPC F403 70327 Stuttgart Nemčija

11. Dongfeng Motor Corporation Zastopnik v Uniji: Giotti Victoria Srl Via Pisana 11/a 50021Barberino Val D'Elsa (Firenze) Italija

12. DR Motor Company S.p.A. SS 85, Venafrana km 37,500 86070 Macchia d'Isernia (IS) Italija

13. Fiat Group Automobiles S.p.A. c.so Settembrini 40 Gate 8 Building 5 Room A8N 10135 Torino Italija

14. Ford Motor Company of Australia Ltd. Zastopnik v Uniji: Ford Werke GmbH Niehl Plant, building Imbert 479 Henry-Ford-Straße 1 50735 Köln Nemčija

15. Ford Motor Company Niehl Plant, building Imbert 479 Henry-Ford-Straße 1 50735 Köln Nemčija

16. Ford Werke GmbH Niehl Plant, building Imbert 479 Henry-Ford-Straße 1 50735 Köln Nemčija

17. Fuji Heavy Industries Ltd. Zastopnik v Uniji: Subaru Europe NV/SA Leuvensesteenweg 555 B/8 1930 Zaventem Belgija

18. Mitsubishi Fuso Truck & Bus Corporation Zastopnik v Uniji: Daimler AG Mercedesstr 137/1 Zimmer 229 HPC F403 70327 Stuttgart Nemčija

19. GM Korea Company Adam Opel AG Bahnhofsplatz 1 IPC 39-12 65423 Rüsselsheim Nemčija

20. GAC Gonow Auto Co., Ltd. Zastopnik v Uniji: Gonow Europe S.r.l. Direzione Generale Via Aurelia 1250 00166 Roma Italija

21. Great Wall Motor Company Ltd. Zastopnik v Uniji: International Motors Limited I.M. House South Drive Coleshill B46 1DF Združeno kraljestvo

22. Hebei Zhongxing Automobile Co., Ltd. Zastopnik v Uniji: URSUS SA Lublin ul. Frezerów 7, 20-952 Lublin, Poljska

23. Honda of the UK Manufacturing Ltd. 470 London Road Slough Berkshire SL3 8QY Združeno kraljestvo

24. Hyundai Motor Company Zastopnik v Uniji: Hyundai Motor Europe GmbH Kaiserleipromenade 5 63067 Offenbach Nemčija

25. Hyundai Assan Otomotiv Sanayi Ve Ticaret A.S. Zastopnik v Uniji: Hyundai Motor Europe GmbH Kaiserleipromenade 5 63067 Offenbach Nemčija

26. Hyundai Motor Manufacturing Czech S.r.o. Kaiserleipromenade 5 63067 Offenbach Nemčija

27. Hyundai Motor India Ltd. Zastopnik v Uniji: Hyundai Motor Europe GmbH Kaiserleipromenade 5 63067 Offenbach Nemčija

28. Isuzu Motors Limited Zastopnik v Uniji: Isuzu Motors Europe NV Bist 12 2630 Aartselaar Belgija

29. IVECO S.p.A. Via Puglia 35 10156 Torino Italija

30. Jaguar Land Rover Limited W 10/5 Abbey Road Whitley Coventry CV3 4LF Združeno kraljestvo

31. KIA Motors Corporation Zastopnik v Uniji: Kia Motors Europe GmbH Theodor-Heuss-Allee 11 60486 Frankfurt am Main Nemčija

32. KIA Motors Slovakia S.r.o. Theodor-Heuss-Allee 11 60486 Frankfurt am Main Nemčija

33. LADA Automobile GmbH Erlengrund 7-11 21614 Buxtehude Nemčija

34. LADA France S.A.S. 13 Route Nationale 10 78310 Coignieres Francija

35. Magyar Suzuki Corporation Ltd. Suzuki International Europe GmbH Legal Department Suzuki-Allee 7 64625 Bensheim Nemčija

36. Mahindra & Mahindra Ltd. Zastopnik v Uniji: Mahindra Europe S.r.l. Via Cancelliera 35 00040 Ariccia (Roma) Italija

37. Maruti Suzuki India Ltd. Zastopnik v Uniji: Suzuki International Europe GmbH Legal Department Suzuki-Allee 7 64625 Bensheim Nemčija

38. Mazda Motor Corporation Zastopnik v Uniji: Mazda Motor Europe GmbH European R&D Centre Hiroshimastr 1 61440 Oberursel/Ts Nemčija

39. Mia Electric S.A.S. 45 rue des Pierrières BP 60324 79143 Ceriazay Cedex Francija

40. Mitsubishi Motors Corporation MMC Zastopnik v Uniji: Mitsubishi Motors Europe B.V. MME Mitsubishi Avenue 21 6121 SG Born Nizozemska

41. Mitsubishi Motors Europe B.V. MME Mitsubishi Avenue 21 6121 SG Born Nizozemska

42. Mitsubishi Motors Thailand Co., Ltd. MMTh Zastopnik v Uniji: Mitsubishi Motors Europe BV MME Mitsubishi Avenue 21 6121 SG Born Nizozemska

43. Nissan International SA Zastopnik v Uniji: Renault Nissan Representation Office Av des Arts 40 1040 Bruxelles Belgija

44. Adam Opel AG Bahnhofsplatz 1IPC 39-12 65423 Rüsselsheim Nemčija

45. Piaggio & C S.p.A. Viale Rinaldo Piaggio 25 56025 Pontedera (PI) Italija

46. Dr. Ing. h.c.F. Porsche AG Porscheplatz 1 70435 Stuttgart Nemčija

47. Quattro GmbH Berliner Ring 2 38436 Wolfsburg Nemčija

48. Renault S.A.S. Guyancourt 1 avenue du Golf 78288 Guyancourt Cedex Francija

49. Renault Trucks 99 Route de Lyon TER L10 0 01 69802 Saint Priest Cedex Francija

50. Seat SA Berliner Ring 2 38436 Wolfsburg Nemčija

51. Skoda Auto AS Berliner Ring 2 38436 Wolfsburg Nemčija

52. Ssangyong Motor Company Zastopnik v Uniji: Ssangyong European Parts Center B.V. IABC 5253/5254 4B14RD Breda Nizozemska

53. Suzuki Motor Corporation Zastopnik v Uniji: Suzuki International Europe GmbH Legal Department Suzuki-Allee 7 64625 Bensheim Nemčija

54. Tata Motors Limited Zastopnik v Uniji: Tata Motors European Technical Centre Plc. Internal Automotive Research Centre University of Warwick Coventry CV4 7AL Združeno kraljestvo

55. Toyota Motor Europe NV/SA Avenue du Bourget 60 1140 Brussels Belgija

56. Toyota Caetano Portugal S.A. Avenida Vasco de Gama 1410 4431-956 Vila Nova de Gaia Portugalska

57. Volkswagen AG Berliner Ring 2 38436 Wolfsburg Nemčija

58. Volvo Car Corporation VAK building Assar Gabrielssons väg SE-405 31 Göteborg Švedska

59. Združenje za: Ford -Werke GmbH Niehl Plant, building Imbert 479 Henry-Ford-Straße 1 50735 Köln Nemčija

60. Združenje za: Mitsubishi Motors Mitsubishi Avenue 21 6121 SG Born Nizozemska

Sklep se objavi v Uradnem listu Evropske unije.

V Bruslju, 30. oktobra 2014 Za Komisijo Connie HEDEGAARD Članica Komisije

(1) UL L 145, 31.5.2011, str. 1.

(2) Uredba Komisije (ES) št. 692/2008 z dne 18. julija 2008 o izvajanju in spremembi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (UL L 199, 28.7.2008, str. 1).